TLI ลุ้นเข้าคำนวณ Global Standard Index 2 ดัชนี “MSCI-FTSE” จับตาเม็ดเงินไหลเข้าทะลัก
TLI โบรกฯชี้ลุ้นเข้าคำนวณ Global Standard Index 2 ดัชนี “MSCI-FTSE” จับตาเม็ดเงินไหลเข้าทะลัก เคาะเป้า 20.10 บาท
TLI โบรกฯชี้ลุ้นเข้าคำนวณ Global Standard Index 2 ดัชนี “MSCI-FTSE” จับตาเม็ดเงินไหลเข้าทะลัก เคาะเป้า 20.10 บาท
10 พ.ย. 2565

บล.โนมูระ พัฒนสิน ระบุในบทวิเคราะห์วันนี้ (10 พ.ย.65) ว่า บริษัท ไทยประกันชีวิต จำกัด (มหาชน) หรือ TLI เป็นหุ้นที่มีส่วนแบ่งการตลาดเป็นลำดับ 2 ของอุตสาหกรรมประกันชีวิตในไทย มีจุดเด่นด้านเครือข่ายตัวแทนที่แข็งแกร่ง มีผลิตภัณฑ์ที่หลากหลาย และ VONB margin มีแนวโน้มสูงขึ้นช่วยเพิ่มมูลค่า VONB, EV ในอนาคต
นอกจากนี้ ได้ประโยชน์จาก Bond yield ขาขึ้น ประกอบกับธุรกิจประกันชีวิตในไทยยังมีโอกาสเติบโตอีกมาก ในอนาคตมีโอกาสขยายธุรกิจในช่องทางธนาคาร รวมถึงประเทศเพื่อนบ้าน และคาดกำไรเติบโต 14.6% CAGR ในปี 2565-2567
ด้านราคาหุ้นแนะนำเป้าหมาย 20.10 บาท อิง Appraisal value คิดเป็น P/EV ที่ 1.4x ใกล้เคียงค่าเฉลี่ยบริษัทประกันชีวิตในเอเชีย ถือเป็นระดับที่มีความเหมาะสม เพราะมี ROEV ใกล้เคียงค่าเฉลี่ยฯ และมี APE, EV โตสูงกว่าค่าเฉลี่ยฯ เล็กน้อย
นอกจากนี้ คาด TLI มีโอกาสเข้า Global Standard Index 2 ดัชนี ในช่วงใกล้เคียงกัน โดยจะเข้า MSCI ประกาศวันนี้ 10 พ.ย. และมีผลราคาปิด 30 พ.ย. คาดเม็ดเงิน 70 ล้านเหรียญฯ และเข้า FTSE ประกาศ 18 พ.ย. มีผล 16 พ.ย. คาดเม็ดเงิน 80 ล้านเหรียญ